
เราชอบร้านนี้มากกว่าฟูจินะ เพราะมากินที่ไรก็รู้สึกว่า พวกปลาดิบ หรือซูชิ เค้าจะให้มาปลามาชิ้นใหญ่กว่ามากๆ อาหารก็รอไม่นาน แล้วก็รสชาติเข้มข้นกว่าฟูจิเยอะเลย

เมนูที่เราชอบสั่งบ่อยๆ คือ แซลมอนมากิ ที่มันเป็นซัลมอนหั่นเต๋าห่อกับข้าวและสาหร่าย ปลาซัลมอนเค้าชิ้นใหญ่ดี และราคาก็ไม่แพงเกินไปด้วย ถ้าจำไม่ผิดรู้สึกช่วงแรกๆ ที่กินจะแค่ 120 บาทเองนะ ตอนนนี้น่านะ 180 บาทมั้ง
ส่วนแคลิฟอร์เนีย มากิก็ชิ้นใหญ่คับปากมาก เพราะใส่มาทั้งอะโวคะโด มายองเนส และซัลมอน เราชอบตรงที่เค้าไม่หวงเครื่องดี

ปลาดิบรวมก็อร่อย หั่นปลามาชิ้นอย่างหนา ปลาซัลมอนของโปรดนี่เรากินอย่างเปรมเลย

แต่ทงคัตสึเฉยๆ นะ ก็กรอบอร่อยดี แต่เนื้อหมูไม่หนานุ่มเท่าที่ควร จะชอบก็ตรงที่ให้เคืองเคียงมาเยอะดีนี่แหละ
และที่เราชอบที่สุดใน Zen นอกจากซัลมอนมากิแล้ว มันคือ “ไอศกรีมชาเขียว” จะสั่งมากินเปล่าๆ หรือจะสั่งมากินกับถั่วแดงก็ได้ อร่อยเหมือนกัน ไอศกรีมเข้มข้นรสนมมากๆ หอมชาเขียวด้วย สั่งมาล้างปากอาหารคาวได้ดีจริงๆ

แต่ร้านอาหารญี่ปุ่นแบบแมสๆ แบบนี้ แต่ละคนก็คงมีร้านโปรดของตัวเองละนะ เราชอบร้านนี้เพราะความสดและให้ปลาชิ้นใหญ่หนาดีนี่แหละ